## Naredba o graničnim prijelazima i mjestima u kojima se obavlja obvezni zdravstveni nadzor u međunarodnom prometu nad osobama i njihovim stvarima, robama i prijevoznim sredstvima koje podliježu nadzoru

### NN 78/2002 (1.7.2002.), Naredba o graničnim prijelazima i mjestima u kojima se obavlja obvezni zdravstveni nadzor u međunarodnom prometu nad osobama i njihovim stvarima, robama i prijevoznim sredstvima koje podliježu nadzoru

# ministarstvo zdravstva

1270

Na temelju članka 32. stavka 1. Zakona o zdravstvenoj is­prav­nosti i
zdravstvenom nadzoru nad namirnica i predmetima opće uporabe (»Narodne novine«,
br. 1/97 – pročišćeni tekst i 128/99), članka 60. stavka 1. Zakona o zaštiti pučanstva
od zaraznih bolesti (»Narodne novine«, br. 60/92 i 26/93), članka 51. stavka 1.
Zakona o otrovima (»Narodne novine«, br. 27/99 i 55/99) i članka 33. Zakona o
zaštiti od ionizirajućih zračenja (»Narodne novine«, br. 27/99), ministar
zdravstva donosi

## NAREDBU

### O GRANIČNIM PRIJELAZIMA I MJESTIMA U KOJIMA SE OBAVLJA OBVEZNI ZDRAVSTVENI NADZOR U MEĐUNARODNOM PRO­METU NAD OSOBAMA I NJIHOVIM STVARIMA, ROBAMA I PRIJEVOZNIM SREDSTVIMA KOJE PODLIJEŽU NADZORU

I.

Za zdravstveni nadzor nad državljanima Republike Hrvatske i ostalim
osobama koje dolaze u Republiku Hrvatsku, njihovim stvarima kao i prijevoznim
sredstvima, a u svrhu suzbijanja unošenja i sprječavanja širenja zaraznih
bolesti određuju se slje­deći granični prijelazi:

    1.   Zagreb (zračna luka)

    2.   Osijek (zračna luka)

    3.   Rijeka (zračna i pomorska luka)

    4.   Pula (zračna i pomorska luka)

    5.   Umag (pomorska luka)

    6.   Zadar (zračna i pomorska luka)

    7.   Šibenik (pomorska luka)

    8.   Split (zračna i pomorska luka)

    9.   Ploče (pomorska luka)

  10. Dubrovnik (zračna i pomorska luka)

  11.   Vukovar (riječna luka)

  12.   Mali Lošinj (pomorska luka – sezonski)

  13.   Korčula (pomorska luka – sezonski).

II.

Za obavljanje obveznog
zdravstvenog nadzora prilikom uvoza namirnica i sirovina za njihovu proizvodnju
te predmeta opće uporabe koji podliježu zdravstvenom nadzoru i sirovina za
njihovu proizvodnju određuju se sljedeća mjesta pregleda:

    1.   Zagreb (Karlovac, Kutina, Sisak) sa sjedištem
u Zagrebu

    2.   Krapina

    3.   Varaždin (Čakovec) sa sjedištem u Varaždinu

    4.   Goričan

    5.  Koprivnica (Virovitica, Bjelovar) sa sjedištem
u Koprivnici

    6.   Osijek (Slavonski Brod) sa sjedištem u
Osijeku

    7.   Beli Manastir

    8.   Vukovar (Vinkovci) sa sjedištem u Vukovaru

    9.   Županja

  10.   Rijeka
(Kukuljanovo, Krk) sa sjedištem u Rijeci

  11.   Pula
(Pazin, Poreč, Rovinj) sa sjedištem u Puli

  12.   Umag
(Buje, Buzet) sa sjedištem u Umagu

  13.   Zadar

  14.   Šibenik

  15.   Split
(Imotski) sa sjedištem u Splitu

  16.   Ploče

  17.  Dubrovnik.

III.

Za obavljanje obveznog zdravstvenog nadzora nad prometom preko granice
otrova i izvora ionizirajućih zračenja određuju se sljedeći granični prijelazi:

a) Cestovni granični prijelazi:

    1.   Rupe

    2.   Bregana

    3.   Macelj

    4.   Goričan

    5.   Donji Miholjac

    6.  Duboševica

    7.  Bajakovo

    8.   Županja

    9.   Stara Gradiška

  10.   Vinjani Donji

b) Željeznički granični prijelazi:

    1.   Šapjane

    2.   Savski Marof – Ranžirni kolodvor Zagreb

    3.   Čakovec

    4.   Kotoriba

    5. Koprivnica

    6.   Beli Manastir

    7.   Tovarnik

    8.   Drenovci

    9. Slavonski Šamac

  10. Metković

c) Pomorski granični prijelazi:

    1.   Rijeka

    2.   Ploče

    3.   Zadar

    4.   Split

    5.   Šibenik

d) Zračni granični prijelazi:

   1.    Zagreb

   2.    Rijeka

   3.    Split

e) Riječni granični
prijelazi:

   1.    Vukovar

   2.    Osijek.

 IV.

Za obavljanje zdravstvenog nadzora nad državljanima Repu­b­like Hrvatske
te obveznog zdravstvenog nadzora nad prometom preko granice otrova i izvora
ionizirajućih zračenja, pored graničnih prijelaza iz točke I. i III. ove
Naredbe, ministar zdravstva može po potrebi odrediti i druge utvrđene granične
prijelaze.

Za obavljanje zdravstvenog pregleda nad uvozom namirnica i predmeta opće
uporabe ministar zdravstva može zasebnim rješenjima pored mjesta iz točke II.
ove Naredbe, odrediti kao mjesto pregleda i carinska skladišta tipa D i
vlastita skladišta ovlaštenih primatelja.

V.

Danom stupanja na snagu ove Naredbe prestaje važiti Nared­ba o graničnim
prijelazima i mjestima u kojima se obavlja obvezni zdravstveno-sanitarni nadzor
nad prometom preko granice pošiljki koje podliježu ovom nadzoru te sanitarni
nadzor nad državljanima Republike Hrvatske, njihovim stvarima i sredstvima
(»Narodne novine«, br. 78/95).

VI.

Ova Naredba stupa na snagu
osmoga dana od dana objave u »Narodnim novinama«.

Klasa:
540-01/01-01/0012

Urbroj:
534-07-11-02-0001

Zagreb,
11. lipnja 2002.

Ministar
**mr. sc. Andro Vlahušić, dr. med**., v. r.

if !supportEmptyParas endif

Naredba, NN 78/2002-1270